So, am sunntig isches jetzt sowiit gsii. Em Fredy sin körper isch kremiert worde. Am samschtig hämmer na abgmacht gha, dass ich ca. am 12i es telefon überchume, wänn dasi abgholt wür. Aber  dass es ganzi am 4i aafangi. Am sunntig am 12i natürli keis tel, ich han mal es sms gschribe. Kei antwort. Han dänn in wiiser vorussicht am 2 zmittag gässe. Und promt hät am halbi 3 es telefon glüte, si warted jetzt ide lobby. Und ich ide badhose am pool (es zimmer hani ja scho am 12i möse abgäh)… Zum glück hani au das halbi iigrächnet gha und han mi im behinderete-wc vom poolgänger zum beerdigungsgänger gwandlet. (more…)